armvectores/hy_wikipedia_2023 huggingface dataset:
Թիլ (բերդավան)

Անվան այլ կիրառումների համար տե՛ս՝ Թիլ (այլ կիրառումներ)Թիլ, Թիլ Համտուն (թուրքերեն՝ Toprakkale), բերդավան Դաշտային Կիլիկիայում, Սսից արևմուտք։


== Պատմություն ==
Թորոս Բ իշխանը 1154 թվականին Թիլը միացրել է Կիլիկիայի հայկական իշխանապետությանը։ Արաբ պատմագիր Աբու ալ-Ֆիդան (1273-1333) իր «Աշխարհագրության» մեջ Թիլը հիշատակում է որպես ամուր, պարսպապատ բերդ՝ շրջապատված այգեվետ արվարձանով և բարեբեր հողերով։
Կիլիկիայի հայկական թագավորության անկումից (1375) հետո Թիլը տիրել է Եգիպտոսի սուլթանությունը, 16-րդ դարի սկզկբին՝ Օսմանյան սուլթանությունը։
Թիլի հայ բնակիչները տեղահանվել են 1914-1921 թվականներին։ Նրանց մեծ մասը զոհվել է Մեծ Եղեռնի ժամանակ, փրկվածներն ապաստանել են տարբեր երկրներում։


== Բերդավանը ներկայումս ==
Ցածրադիր բլրի վրա կառուցված Թիլի բերդը (այժմ՝ ավերակ) գրավում է մոտ 2 հա տարածք։ Երկշարք, լայն պարիսպներն ագուցված են կիսաշրջանաձև բուրգերով, հյուսիսային արտաքին պարիսպը՝ նաև հնգանիստ աշտարակներով։
Ներքին պարիսպը (նեղ դասավորությամբ) արտաքինից բարձր է։ Հյուսիսային և արևելյան պարիսպներին ներսից միանում է թաղակապ նկուղներով շենքերի շարքը։ Գլխավոր մուտքը բերդի հյուսիսարևմտյան անկյունում է, երկու հզոր աշտարակների միջև։


== Ծանոթագրություններ ==
Թերեզա Ֆյոդորովնա Ռիս

Թերեզա Ֆյոդորովնա Ռիս (գերմ.՝ Teresa Feoderovna Ries, հունվարի 30, 1874(1874-01-30), հունվարի 30, 1866(1866-01-30) կամ հունվարի 31, 1877(1877-01-31), Մոսկվա, Ռուսական կայսրություն և Բուդապեշտ - հուլիսի 16, 1956(1956-07-16), Լուգանո, Տիչինո, Շվեյցարիա), ռուսական-հրեական ծագմամբ ավստրիացի նկարչուհի։


== Կենսագրություն ==
Թերեզա Ֆյոդորովնա Ռիսը ծնվել է 1874 թվականին Ռուսաստանում, հրեական ընտանիքում։ Սովորել է Մոսկվայի նկարչության, քանդակագործության և ճարտարապետության ուսումնարանում, որտեղից արտաքսվել է ուսուցիչներից մեկի նկատմամբ անհարգալից վերաբերմունքի համար։ 21 տարեկան հասակում տեղափոխվել է Վիեննա, որտեղ կայացել է նրա առաջին ցուցահանդեսը։ Ներկայացրել է «Վհուկը» քանդակը՝ եղունգները կտրող մերկ կնոջ ֆիգուր, որը գրավել է Ֆրանց Յոզեֆ I կայսեր ուշադրությունը, և շուտով Ռիսը հայտնի է դարձել Վիեննայում։ Ցուցահանդես է այցելել նաև Վիեննական սեցեսիոնի ակտիվ անդամ Գուստավ Կլիմտը, ով առաջարկել է Ռիսին հանդես գալ իրենց հետ։ Ռիսը խնդրել է Էդմունդ ֆոն Հելմերին դառնալ իր ուսուցիչը, որը սկզբում մերժել է նրան՝ ասելով «անօգուտ է կնոջը դասավանդել, քանի որ նրանք ամուսնանում են», սակայն օգնել է Ռիսին ցուցադրել իր աշխատանքները և պատվերներ ստանալ։
1900 թվականին Ռիսը ցուցահանդես է ունեցել Փարիզի Համաշխարհային և 1911 թվականի Թուրինի Համաշխարհային ցուցահանդեսներում Ռուսաստանի և Ավստրիայի հրավերով ։ Լիխտենշտեյնի իշխան Ալոիզն առաջարկել է Ռիսին իր սեփական պատկերասրահին կից սենյակներն օգտագործել որպես ստուդիա։
Ռիսն աշխատել է քարով, մարմարով, գիպսով, բրոնզով՝ ստեղծելով հանրային և մասնավոր աշխատանքներ։ Նրա հայտնի մերկ քանդակներից են՝ «Լուսնոտը» (մինչև 1894),, «Լյուցիֆեր» (1897), «Մահ» (1898)։ Ստեղծել է քանդակներ, կիսանդրիներ հանրային տարածքների համար։ Նրա ստեղծած Յարոմիր Մուդիի կիսանդրին (1897) տեղադրված է Վիեննայի Հրշեջ ընկերության շենքի առջև։ Ռիսը հատկապես հայտնի է Մարկ Տվենի կիսանդրիի և նրան լուսանկարելու համար այն ժամանակահատվածում, երբ Տվենն ապրել է Վիենայում։
Ըստ արվեստաբան Կառլ Կրաուսի՝ «Ռիսի ցուցահանդեսներն ունեցել են չափազանց շատ հրապարակայնություն»։ 1928 թվականին Ռիսը տպագրել է իր հուշերը՝ վերնագրված «Die Sprache des Steines» («Քարի լեզուն»)։ 1938 թվականին նացիստական քաղաքականության պատճառով  Ռիսն արտաքսվել է իր պատկերասրահից ու ստուդիայից։ Մինչև 1942 թվականը շարունակել է աշխատել Վիեննայում, այնուհետև արտագաղթել է Լուգանո, Շվեյցարիա։


== Անձնական կյանք ==
Մոսկվայում, դեռահաս տարիքում, Ռիսն ամուսնացել, կորցրել է երեխային և ամուսնալուծվել է։


== Ծանոթագրություններ ==


== Աղբյուրներ ==
Johnson Julie M. (2012)։ The Memory Factory: The Forgotten Women Artists of Vienna 1900։ Purdue University Press։ ISBN 978-1-55753-613-6
Թափառող սյուժե

Թափառող սյուժե, կայուն պատմություն, որ հիմք է ծառայում բանավոր, գրավոր ստեղծագործության կամ կինոսցենարի համար և տեղափոխվելով փոխում իր գեղարվեստական ​​տեսքը, կախված նոր միջավայրից։ Տարբեր երկրներին հատուկ սոցիալ-տնտեսական պայմանները, լեզուն, ազգությունը, կենցաղը, մշակույթը, կրոնը իրենց ազդեցությունն են թողնում թափառող սյուժեի վրա, բայց ամբողջովին այն չեն փոխում։ Թափառող սյուժեի վառ օրինակ են հեքիաթները, որոնք անցնում են երկրից-երկիր, ստանալով նոր գույն ու երանգ։ Կինոյում առաջին թափառող սյուժեները եղել են Լյումիեր եղբայրների «Գնացքի ժամանումը Լա-Սյոտի կայարան» և «Ջրված ջրողը» կինոնկարները։


== Օրինակ ==
«Մոխրոտիկը» ի սկզբանե իտալական ժողովրդական հեքիաթ էր։ 16-րդ դարի վերջին Ջամբատիստա Բազիլը մշակեց այն և «Քնած դշխուհին» և «Կոշկավոր կատուն» հեքիաթների հետ տեղադրեց իր «Պենտամերոն» գրքույկում։ 17-րդ դարում այն փոխադրեց Շարլ Պերրոն, իսկ 19-րդ դարում Գրիմ եղբայրները։ 20-րդ դարում Սերգեյ Պրոկոֆևը այդ սյուժեով բալետ գրեց։ «Մոխրոտիկի» սյուժեով նկարահանվել են բազմաթիվ կինոնկարներ և մուլտֆիլմեր։
Հայտնի թափառող սյուժեներ են՝

«Պանչատանտրա» գրական հուշարձանի պատմությունները
«Հազար ու մեկ գիշերները»
Եզովպոսի առակները


== Ծանոթագրություններ ==
Ավստրալիան Եվրատեսիլ երգի մրցույթում

Ավստրալիան  Եվրատեսիլ երգի մրցույթին առաջին անգամ մասնակցելու է 2015 թվականին ԵՀՄ-ի թույլտվությամբ։ Ավստրալիան մրցույթին մասնակցելու է միայն մեկ անգամ ի պատիվ Եվրատեսիլի 60- ամյակի, դրանից հետո Ավստրալիան չի մասնակցի, բայց եթե երկիրը հաղթեց մրցույթում, 1 անգամ կարող է ևս մասնակցել։ Բայց այնուհետև ԵՀՄ-ն հայտարարեց, որ Ավստրալիան կմասնակցի 2016 թ. մրցույթին, բայց արդեն հանդես կգա կիսաեզրափակիչներից մեկում։


=== 2015 թվականի դեբյուտավորումը ===


== Մասնակիցները ==
     Հաղթող
     Երկրորդ հորիզոնական
     Երրորդ հորիզոնական
     Չորրորդ հորիզոնական
     Հինգերորդ հորիզոնական
     Վերջին հորիզոնական
     Ավտոմատ անցնելը եզրափակիչ
     Չանցնելը եզրափակիչ
     Չի մասնակցել կամ որակազրկվել է


== Ծանոթագրություններ ==
Թեթև համաձուլվածքներ

Թեթև համաձուլվածքներ, կոնստրուկցիոն համաձուլվածքներ, որոնց հիմքը փոքր խտություն ունեցող մետաղներն են՝ ալյումինը, մագնեզիումը, տիտանը, բերիլիումը։ Բնութագրվում են առավել բարձր տեսակարար ամրությամբ (ամրության ցուցանիշների հարաբերությունը նյութի խտությանը), քան օրինակ, երկաթի կամ նիկելի կոնստրուկցիոն համաձուլվածքները։
Այսպես, ամրության միևնույն սահմանի (~450 Մն/մ²) դեպքում դյուրալյումինը երեք անգամ կաթսայական պողպատից թեթև է, այսինքն՝ դրա տեսակարար ամրությունը մոտ երեք անգամ բարձր է։ 
Թեթև համաձուլվածքները լայն կիրառություն ունեն ինքնաթիռաշինության, հրթիռաշինության, նավաշինության, տրանսպորտային մեքենաշինության, սարքաշինության, քիմիական ապարատաշինության, ավտոմոբիլաշինության մեջ, էլեկտրատեխնիկայում, շինարարությունում, միջուկային էներգետիկայում, կենցաղային իրերի արտադրությունում։ 


== Տես նաև ==
Ալյումինի համաձուլվածքներ
Մագնեզիումի համաձուլվածքներ
Տիտանի համաձուլվածքներ
Բերիլիումի համաձուլվածքներ
Ֆրոլով (Օբլիվսկի շրջան)

Անվան այլ կիրառումների համար տե՛ս՝ Ֆրոլով (այլ կիրառումներ)Ֆրոլով (ռուս.՝ Фролов ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Մտնում է Նեստերկինսկոյե գյուղական համայնքի կազմի մեջ։
(852) Վլադիլենա

(852) Վլադիլենա (անգլ.՝ Wladilena), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 2-ին Սերգեյ Բելյավսկու կողմից Սիմեիզում։
Միջին հեռավորությունը Արեգակից կազմում է 2,362806 ա. մ., առավելագույնը մոտենում է 1,7145 ա. մ. հեռավորության վրա և հեռանում 3,0111 ա. մ.։ Արեգակի շուրջ մեկ ամբողջական պտույտ է կատարում 1326,6 երկրային օրվա ընթացքում, իր ուղեծրով շարժվելով միջինում 0,27137 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,02° անկյուն։
Վլադիլենա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(852) Վլադիլենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դերուտա

Դերուտա  (իտալերեն՝ Deruta), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 8498 մարդ։ Խտությունը՝ 184 մարդ/կմ²։ Տարածքը՝ 44 կմ²։ Էլեկտրոնային փոստ՝ 6053։ Հեռախոսային կոդ՝ 075։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Պոդգորենսկի շրջան

Պոդգորենսկի շրջան (ռուս.՝ Подгоренский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1928 թվականին։ Վարչական կենտրոնը՝ Պոդգորենսկի։


== Աշխարհագրություն ==
Շրջանի տարածքի մակերեսը կազմում է 1576 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26992 մարդ։ Բնակչության խտությունը կազմում էր 17,13 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վեսելոե (ավան, Բախմաչի շրջան)

Անվան այլ կիրառումների համար տե՛ս՝ ՎեսելոեՎեսելոե (ուկրաիներեն՝ Веселе), ավան Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Վեսելոե ավանում բնակվում էր 315 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ժերֆին Էլմաս

Ժերֆին Էլմաս (1901, Ստամբուլ, Օսմանյան կայսրություն), հայ դերասանուհի։
Կրթությունն ստացել է Սեմերջյան վարժարանում։ 1920 թ. ամուսնացել է դերասան Արամ Էլմասի հետ և այդ թվականներից հանդես է եկել երաժշտական կատակերգություններում, ինչպես «Արշին մալ ալան»-ում՝ Գյուլչորա։
1924 թ. խաղացել է թուրքական պետական թատերախմբում։ Ապա մեկնել է Բուլղարիա, խաղացել Ա.Շահխաթունու հայկական թատերախմբում, մասնակցելով Ա. Դյումաի (որդու) «Դերասան Քին» (Աննա Դեմբի), Ա. Շիրվանզադեի «Պատվի համար» (Ռոզալիա), Լ. Շանթի «Հին աստվածներ» (Իշխանուհի) պիեսների ներկայացումներին։ Վերադառնալով Կ. Պոլիս, խաղացել է Գրիգոր Հակոբյանի թատերախմբում։
1931 թ. մեկնել է Փարիզ, առաջին անգամ հանդես եկել Ֆաթիմեի դերում Տիգրան Չուխաջյանի «Լեբլեբիջի Հոր-Հոր աղա» օպերետում։
Նրա կատարած մյուս դերերից հիշատակության արժանի են Դեզդեմոնան Ու. Շեքսպիրի («Օթելլո»), Սոնան Ա. Շիրվանզադեի («Չար ոգի») և Սուսանը Ա. Շիրվանզադեի («Նամուս»)։


== Ծանոթագրություններ ==
Ուլե Բուլ

Ուլե Բուլ (նորվ.՝ Ole Borneman Bull, փետրվարի 5, 1810(1810-02-05)[…], Բերգեն, Նորվեգիա - օգոստոսի 17, 1880(1880-08-17)[…], Բերգեն, Նորվեգիա), նորվեգացի ջութակահար և կոմպոզիտոր։


== Կենսագրություն ==
Հոր ցանկությանը հակառակ, ով որդուն ցանկանում էր տեսնել եկեղեցում, Բուլին ձգում էր երաժշտությունը դեռ փոքրուց։ Արդեն 4-5 տարեկան հասակում ինքնուրույն նվագում էր իր մոր երգած երգի նոտաները ջութակով։ 9 տարեկանում նա ջութակով նվագեց Բերգենյան թատրոնի նվագախմբի կազմում և հանդես եկավ թատրոնի սալիստի հետ։ Նվագախմբի ղեկավարն էր Լունդհոլմ Մատիասը։
18 տարեկանում համալսարան ընդունվելու համար Բուլը մեկնեց Օսլո, սակայան չընդունվեց; Այնուհետև որոշ ժամանակ նա ապրել է Գերմանիայում, ուսումնասիրել իրավագիտություն։ 1831թ.-ին մեկնեց Փարիզ, որտեղ էլ սկսեց համերգներ տալ ու շատ արագ դառնալ հայտնի։ 1830-1840-ական թվականներին նա համերգներով հանդես եկավ Եվրոպայում։ 1836-1837 թվականներին Անգլիայում և Իռլանդիայում ունեցավ 274 համերգ։ 1840թ.-ին Ֆերենց Լիստի հետ նվագեց Բեթհովենի երաժշտություններից։ Բուլի կարյերան կտրուկ վերելք արձանագրեց այն բանից հետո, երբ Ռոբերտ Շումանը նրան դասեց Նիկոլո Պագանինիի հետ նույն շարքում։
Բուլը նորվեգական ազգային ինքնորոշման կողմնակից էր և ցանկանում էր Նորվեգիան տեսնել Շվեդիայից առանձնացած՝ որպես անկախ պետություն։ Նա նաև ցանկանում էր Նորվեգիայի մշակույթը առանձնացնել Դանիայից։ 1850 թվականից նա կանգնած է Բերգենի ազգային թատրոնի ակունքներում, որտեղ ներկայացումները կատարվում էին նորվեգերենով։ Բուլի ազգային զգացմունքները անդրադարձել են նաև նրա ստեղծագործություններում։

Բուլը բացառիկ հեղինակություն էր վայելում ԱՄՆ-ում, որտեղ 1843 թվականին կայացավ իր առաջին շրջագայությունը։ 1853թ.-ին Բուլը փորձեց ԱՄՆ-ում ստեղծել համայնք, որի իրևագործման համար Փենսիլվանիայում գնեց մոտ 13000 հա հողատարածք։ Գնված հողատարածքում նա հիմնեց 4 բնակավայր։ Փորձը հաջողություն չունեցավ, քանի որ հողը և կլիման բարենպաստ չէին։ Նա վերադարձավ իր երաժշտական գործունեությանը։ Հենրիկ Իբսենը իր ստեղծագործություններից մեկում ծաղրանքով անդրադառցել է Բուլի սոցիակալան զգացմունքներին՝ ասելով, որ նա ցանկանում է ստեղծել Գուանտանամո անունով իր սեփական պետությունը։ Ներկայումս Բուլի հողակտորի տեղում գործում է Փենսիլվանիայի ազգային պարկը։ 2002թ.-ին նորվեգացիների ֆինանսական միջոցներով պարկում կանգնեցվեց Բուլի հիշատակին նվիրված հուշարձան։ Նրա կիսատ կառուցած ամրոցը ներկայումս հանդիսանում է զբոսաշրջային տեսարժան վայր։
Բուլի կյանքի հատուկ էջերից է համարվում այն, որ նա մեծ դեր է խաղացել նորվեգացի նշանավոր երգահան Էդվարդ Գրիգի կյանքում։ 1858թ.-ին նա համոզել է 15-ամյա Գրիգի ծնողներին ուղարկել պատանուն երաժշտական կրթության Լայպցիգի համալսարան։ 
Ուլե Բուլը մահացել է Լյուսեյում գտնվող իր տանը (Բերգենից ոչ հեռու) 1880թ.-ի օգոստոսի 17-ին։ Բյուլի թաղումը վերածվեց ազգային հոգու և երախտագիտության դրսևորման։ Նրա դաղաղը տեղափոխող նավին ուղեկցում էին 17 լաստանավ և մի քանի հարյուր նավակ։
Ուլե Բուլը ունեցել է եղբայր՝ Կնուդ Բուլ, եղել է գեղանկարիչ և դրամակեղծարար։


== Ծանոթագրություններ ==


== Գրականություն ==
Соловьёв Н. Ф. (1890–1907)։ «Буль, Оле-Борнеман»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ 


== Արտաքին հղումներ ==
Անդրեևկա (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։ Հիմնադրվել է 1660 թվականին։
2001 թվականի տվյալներով Անդրեևկա գյուղում բնակվում էր 1 652 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիգրան Դաքեսյան

Տիգրան Դաքեսյան (1937, Կահիրե, Եգիպտոս), հայ գեղանկարիչ։


== Կենսագրություն ==
Տիգրան Դաքեսյանը ծնվել է 1937 թվականին Կահիրեում։ Սովորել է Կահիրեի «Լեոնարդո դա Վինչիի» գեղարվեստական դպրոցում, այնուհետև գեղարվեստի ակադեմիայում։ Ապրում և ստեղծագործում է Կահիրեում։


== Մատենագրություն ==
IIeme exposition des peintres armeniens d'Egypte. Le Caire, 1958.


== Ծանոթագրություններ ==
Մելանժ (սուրճ)

Մելանժ (ֆր.՝ mélange՝ խառնուրդ) , ավստրիական խոհանոցի սրճային ըմպելիք, էսպրեսոյի հիման վրա՝ դրան ավելացնելով տաքացրած ու փրփրեցված կաթ և հարած սերուցք։ Առաջին անգամ նման ըմպելիք պատրաստվել է 1890 թվականին Վիեննայի սրճարաններից մեկում։ Այն նաև նման է կապուչինոյին։
Մելանժը պատրաստում են էսպրեսոյից՝ ավելացնելով տաքացրած և փրփրեցված կաթ։ Որոշ բաղադրատոմսերում առաջարկվում է էսպրեսոյին շատ քիչ քանակությամբ տաք ջուր  ավելացնել կամ օգտագործել կրկնակի էսպրեսո։ Ցանկացած դեպքում սուրճի և կաթի հարաբերակցությունը վիեննական մելանժում միշտ պահպանվում է՝ 1:1: Մելանժը մատուցվում է մեկ բաժակ ջրով և երբեմն զարդարվում հարած սերուցքով։
Մելանժի առանձին տարբերակ է հանդիսանում կայսերական մելանժը (Kaisermelange), որի մեջ բացի կաթից և կաթնային փրփուրից, ավելացնում են ձվի դեղնուց, շաքարավազ և կոնյակ։


== Տես նաև ==
Սուրճ
Կապուչինո
Էսպրեսո
Մոկկո
Կաթով սուրճ
Ռաֆ սուրճ


== Ծանոթագրություններ ==


== Գրականություն ==
Erhard Gorys Das neue Küchenlexikon. Von Aachener Printen bis Zwischenrippenstück,2007, ISBN 978-3-423-36245-0
Լորաճուռակ

Լորաճուռակ (լատ.՝ Accipiter nisus), ճուռակների ընտանիքի թռչուն։ Նստակյաց է, քիչ տարածված։


== Արտաքին կառուցվածք ==
Մարմնի երկարկարությունը 28-38 սմ է, թևերի բացվածքը՝ 55-70 սմ։ Թաքնված գիշատիչ թռչուն է։ Հոնքերը թույլ սպիտակ են, թևերը՝ կարճ, կլորավուն, պոչը՝ երկար։ Հասուն արուն զգալի փոքր է էգից, վերևից մուգ մոխրագույն է, գագաթը՝ մուգ, այտերը՝ շիկակարմրավուն, ներքևից՝ սպիտակ՝ խիտ շիկակարմրավուն գոլերով։ Երիտասարդը նման է էգին, սակայն մարմինը վերևից ավելի դարչնագույն է՝ նեղ նարնջագույն երանգի երիզված փետուրներով, ներքևից՝ դարչնագույն անկանոն զոլերով։


== Կենսակերպ ==
Թռչում է թևերի արագ թափահարումներով, որոնց հաջորդում է կարճ սահասավառնումը։ Որսին հետևում է անտառներում, անտառեզրերին և բաց տարածություններում, զոհին բռնում է գետնին կամ օդում։ Բնակվում է անտառի բացատներում, լքված պտղատու այգիներում, պուրակներում։


== Սննդառություն ==
Սնվում է թռչուններով։


== Բնադրում ==
Բույնը գավաթաձև է (տրամագիծը՝ 41-47 սմ)՝ ճյուղերի կտորտանքների կույտ։ Բնադրում է ծառերի ճյուղավորումներում՝ 5-8 մ բարձր։ Դնում է 40 մմ տրամագծով, կապտավուն-սպիտակ՝ դարչնագույն վրձնախազերով 4-5 ձու։ Թխսակալում է էգը՝ 35 օր։ Լորաճուռակը ոչ մեծ խտությամբ զբաղեցնում է մեծ տարածություններ, հատկապես՝ աղավնանոցների մերձակայքում, քանի որ թռիչքի պահին հաճախ է աղավնիներ որսում։
Որպես ճկուն ու ճարպիկ որս կատարող թռչուն՝ բարձր գնահատականի է արժանացել որսորդ թռչուններով զբաղվողների շրջանում։ Ձմռանն ավելի հաճախ է հայտնվում բնակավայրերի երկնքում։
Գրանցված է ՀՀ Կարմիր գրքում։


== Պատկերասրահ ==
Աստերոիդների ցանկ (246901-247000)

Աստերոիդների ցանկ (246801-246900)  • Աստերոիդների ցանկ  • Աստերոիդների ցանկ (247001-247100)
 Աստերոիդների ցանկ (246801-246900)  • Աստերոիդների ցանկ  • Աստերոիդների ցանկ (247001-247100)
(4124) Հերրիոտ

(4124) Հերրիոտ (անգլ.՝ Herriot), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 29-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,786967 ա. մ., առավելագույնը մոտենում է 2,7023 ա. մ. հեռավորության վրա և հեռանում 2,8716 ա. մ.։ Արեգակի շուրջ մեկ ամբողջական պտույտ է կատարում 1699,4 երկրային օրվա ընթացքում, իր ուղեծրով շարժվելով միջինում 0,211839 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4124) Հերրիոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շարգի Ռուս

Շարգի Ռուս (ադրբ.՝ Şərqi-Rus, ռուս.՝ Шарги́-Рус / Русский Восток, թարգ.՝ «Ռուսական արևելք»), Անդրկովկասի թաթարերենով (հետագայում՝ ադրբեջաներենով) առաջին պարբերական թերթը։


== Պատմություն ==
1902 թվականին Մամեդ-աղա Շահթախտինսկին արտասահմանից Ռուսական կայսրություն վերադառնալուց հետո սկսում է մտածել նոր թերթի ստեղծման վրա։ Նա վաճառում հորից ժառանգած սեփականությունը իր ծննդավայրում՝ Շահթախտ գյուղում, տեղափոխվում է Թիֆլիս (Տփղիս) և տպարան է բացում։ Իշխանություններին նոր թերթի բացման հայտ է ներկայացնում։ 1903 թվականի սկզբում իշխանությունները դրական պատասխան են տալիս այդ հայտին և «Շարգի Ռուս» անվանված թերթի առաջին հատորը լույս է տեսնում 1903 թվականի մարտի 30-ին։ Սկզբում լույս էր տեսնում շաբաթը երեք անգամ։ Գոյություն է ունեցել մինչև 1905 թվականի հունվարը։


== Ծանոթագրություններ ==
Թուրքմենստան (հեռուստաընկերություն)

Անվան այլ կիրառումների համար տե՛ս՝ Թուրքմենստան (այլ կիրառումներ)
«Թուրքմենստան», թուրքմենական պետական միջազգային հեռուստաընկերություն, հիմնվել է 2004 թվականի սեպտեմբերի 12-ին։ Ինչպես և Թուրքմենստանի բոլոր հեռուստա- և ռադիոալիքները, հեռուստաընկերությունը վերահսկվում է Թուրքմենստանի հեռուստատեսության, ռադիոյի և կինեմատոգրաֆիայի պետական կոմիտեի կողմից։ Հեռուստաալիքի նպատակն է միջազգային հանրությանը ծանոթացնել Թուրքմենստանի առաջխաղացումներին, զարգացմանը, երկրում իրականացվող բարեփոխումներին և հասարակական կյանքի հետ։ Հեռարձակումը իրականացվում է յոթ լեզուներով՝ թուրքմեներեն, ռուսերեն, անգլերեն, ֆրանսերեն, չիներեն, արաբերեն և պարսկերեն։
Հեռուստաընկերության ներկայիս գործադիր տնօրենն է Բեգլի Ալիևը։


== Ծանոթագրություններ ==
Տարամունդի

Տարամունդի  (իսպ.՝ Taramundi), մունիցիպալիտետ Իսպանիայում՝ Աստուրիա պրովինցիայում (Էո Նավիա ինքնավար համայնքում)։ Զբաղեցնում է 82,16 կմ2 տարածք։ Բնակչությունը 800 մարդ։


== Արտաքին հղումներ ==
պաշտոնական կայք
Página del Ayuntamiento
Museo de los molinos
Federación Asturiana de Concejos Archived 2011-09-05 at the Wayback Machine.
Guía del Occidente. Taramundi
Página con numerosas fotos de Taramundi, bajo licencia de Creative Commons Archived 2007-09-27 at the Wayback Machine.
Բեշան

Բեշան, գյուղ Արևմտյան Հայաստանում, Վանի վիլայեթի Նորդուզի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դեյվիդ Լենգ

Դեյվիդ Մարշալ Լենգ (անգլ.՝ David Marshall Lang, մայիսի 6, 1924(1924-05-06) կամ 1924, Bromley, Մեծ Լոնդոն, Անգլիա, Միացյալ Թագավորություն - մարտի 20, 1991(1991-03-20) կամ 1991, Հարլոու, Harlow, Էսեքս), անգլիացի պատմաբան, կովկասագետ, հայագետ։ Լոնդոնի համալսարանի կովկասյան հետազոտությունների պրոֆեսոր, Հայաստանի, Վրաստանի և Հին Բուլղարիայի պատմության մասնագետ։


== Կենսագրություն ==
1944-1946 թթ. եղել է անգլիական փոխհյուպատոս Թավրիզում, որտեղ շփվել է հայերի հետ, վկայություններ հավաքել 1915 թ.-ի Հայոց ցեղասպանության ականատեսներից։ Քանիցս այցելել է Հայաստան։ «Հայաստան, քաղաքակրթության օրրան» (1970), «Լեռների ժողովուրդները, հինավուրց Արարատն ու Կովկասը» (1971), «Հայերը արտաքսված ժողովուրդ» (1981) ուսումնասիրությունները նվիրված են հայ ժողովրդի պատմությանը, մշակույթին ու ավանդույթներին, առանձին գլուխներում Լանգը քննել է հայկական հարցի ու հայերի ցեղասպանության վերաբերյալ խնդիրները։


== Հայտնի աշխատություններ ==
The Last Years of the Georgian Monarchy, 1658-1832 (New York: Columbia University Press, 1957)
First Russian Radical, Alexander Radischev, 1749-1802 (London: George Allen & Unwin, 1959)
A Modern History of Georgia (London: Weidenfeld and Nicolson, 1962)
The Georgians (New York: Praeger, 1966)
Armenia: Cradle of Civilization (London: George Allen & Unwin, 1970)
Peoples of the Hills: Ancient Ararat and Caucasus by Charles Allen Burney and D.M. Lang (London: Weidenfeld and Nicolson, 1971)
Bulgarians: From Pagan Times to the Ottoman Conquest (London: Thames and Hudson, 1976)
Lives and Legends of the Georgian Saints (New York: Crestwood, 1976)
The Armenians: A People in Exile (London: Allen and Unwin, 1981)
Armenia and Karabagh: the Struggle for Unity (London: Minority Rights Group, 1991)
Վարվարովկա (գյուղ, Վոլչանսկի շրջան)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1695 թվականին։
2001 թվականի տվյալներով Վարվարովկա գյուղում բնակվում էր 757 մարդ։ Բնակավայրը զբաղեցնում է 3,7 կմ² տարածք։ Բնակչության խտությունը կազմում էր 204,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլադկովսկայա

Գլադկովսկայա (ռուս.՝ Гладковская), ստանիցա Ռուսաստանի Դաշնության Կրասնոդարի երկրամասի Կրիմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գեորգի Գաբեդավա

Գեորգի Գաբեդավա (վրաց.՝ გიორგი გაბედავა, հոկտեմբերի 3, 1989(1989-10-03), Զուգդիդ և Թբիլիսի, Վրացական ԽՍՀ, ԽՍՀՄ), վրացի ֆուտբոլիստ։ «Չիհուրա» և Վրաստանի երիտասարդական հավաքականների հարձակվող։


== Կենսագրություն ==


=== Ակումբային կարիերա ===
Գեորգին հանդես է եկել «Օդիշ 2001» և «Մգլեբի» (հիմա՝ «Զուգդիդի») ակումբներում։ Առաջին մարզիչը եղել է Էլգուջա Կոմետիանը։
2009 թվականին տեղափոխվել է Թբիլիսիի «Գագրա» ակումբ։ 2009/10 մրցաշրջանի առաջին կեսին կարողացել է 19 խաղերում հեղինակել 10 գոլ։ «Դինամո» ակումբի դեմ խաղում Գեորգին իր հաշվին պոկեր է գրանցել (դարձել է 4 գոլի հեղինակ)։ 2010 թվականի ձմեռային առաջնությունում կայացավ «Գագրայի» հանդիպումը ուկրաինական «Իլիչյովեց» ակումբի դեմ, որտեղ Գեորգին աչքի ընկավ հրաշալի խաղով և կարողացավ արժանանալ ուկրաինական ակումբի մարզչի ուշադրությանը։ 2010 թվականին վարձավճարով տեղափոխվեց «Իլիչյովեց», որտեղ հանդես էր գալիս 55 համարի ներքո։ Ուկրաինայի պրեմիեր Լիգայում դեբյուտել է 2010 թվականի փետրվարի 27-ին «Մետալուրգ» ակումբի դեմ խաղում, որտեղ Գեորգին խաղադաշտ է դուրս եկել 62-րդ րոպեին՝ փոխարինելով Վադիմ Մելնիկին։


=== Կարիերան ազգային հավաքականում ===
2009 թվականին սկսեց հանդես գալ Վրաստանի երիտասարդական հավաքականում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Տրուխինո (գյուղ, Կրասնոբակովսկի շրջան)

Տրուխինո (ռուս.՝ Трухино), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլմաջիկ

Էլմաջիկ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զգացմունքների ամբիվալենտություն

Զգացմունքների ամբիվալենտություն, որևէ առարկայի, երևույթի կամ մարդու նկատմամբ տածվող հուզական դիրքորոշման երկակի բնույթը, հակադիր գգացմունքների միավորումը մեկ բարդ դիրքորոշման մեջ։ Օրինակ՝ սիրելի անձը մեզանում միաժամանակ կարող է առաջ բերել և՛ հիացմունք, և՛ զայրույթ։ Խանդն ներառում է ինչպես սիրո, այնպես էլ ատելության տարրեր։ Միաժամանակ կարելի է գտնվել ուրախ և թախծոտ հոգեվիճակում։ Զգացմունքների և հույզերի ամբիվալենտությունը (երկարժեքությունը) ներքին կոնֆլիկտի դրսևորում է։
«Ամբիվալենտություն» տերմինն առաջարկել է շվեյցարացի հոգեբույժ Էյգեն Բլեյլերը։


== Ծանոթագրություններ ==
Մ.թ.ա. 556


== Դեպքեր ==


== Ծնունդներ ==


== Մահեր ==
Սովետական Հայաստան (ֆիլմ, 1950, Բեկնազարյան)

Անվան այլ կիրառումների համար տե՛ս՝ Սովետական Հայաստան (այլ կիրառումներ)Սովետական Հայաստան, 1950 թվականին «Երևանի ֆիլմերի ստուդիայի» նկարահանած գեղարվեստական ֆիլմ։


== Սյուժե ==
Ֆիլմն արձանագրում է 30-ամյա Խորհրդային Հայաստանի նվաճումները ազգային տնտեսության և մշակույթի ոլորտներում։

հնչունային օպերատորներ – Ի.Գրիգորյան, Ն.Ջալալյան


== Հղումներ ==
«Սովետական Հայաստան» ֆիլմը «Հայկական կինո» կայքում Archived 2016-03-04 at the Wayback Machine.
Գեորգի Պողոսյան

Գեորգի Սամվելի Պողոսյան (հուլիսի 11, 1952(1952-07-11), Թբիլիսի, Վրացական ԽՍՀ, ԽՍՀՄ), հայ ֆիզիկոս։ Ֆիզմաթ գիտությունների դոկտոր (2002)։


== Կենսագրություն ==
1975 թվականին ավարտել է Երևանի պետական համալսարանը։ 1983-1991 թվականներին աշխատել Է ԵՊՀ բարձր Էներգիաների լաբորատորիայում (1987 թվականից վարիչ), 1992 թվականի Միջուկային հետազոտությունների միացյալ ինստիտուտի (քաղաք Դուբնա) տեսական ֆիզիկայի լաբորատորիայի ավագ գիտաշխատող, 1999-2004 թվականներին՝ ԵՊՀ Հեռանկարային հետազոտությունների միջազգային կենտրոնի տնօրեն, 2004 թվականից՝ ԵՊՀ ԳՀ վարչության պետ։


== Գործունեություն ==
Աշխատանքները վերաբերում են գերինտեգրվող համակարգերի տեսությանը և Լիի հանրահաշվի ու խմբերի կոնտրակցիային։


== Պարգևներ ==
Միջուկային հետազոտությունների միացյալ ինստիտուտի 1-ին մրցանակ (2001, տեսական ֆիզիկայի գծով)։


== Երկեր ==
Квантовые системы со скрытой симметрией, М., 2006 (համահեղինակ)։


== Ծանոթագրություններ ==
Կոլեսնիկովկա (այլ կիրառումներ)

Կոլեսնիկովկա, կարող է վերաբերել՝

Կոլեսնիկովկա - գյուղ, Ուկրաինայի Խարկովի մարզի Կուպյանսկի շրջանում
Կոլեսնիկովկա - գյուղ, Ուկրաինայի Խարկովի մարզի Շևչենկոյի շրջանում
Կոլեսնիկովկա - գյուղ, Ուկրաինայի Պոլտավայի մարզի Կոբելյակի շրջանում
Ծամնդավ

Ծամնդավ, բերդաքաղաք Փոքր Հայքում, համանուն գավառի կենտրոնը։ Միջին դարերում հսկում էր Կեսարիայից Մելիտենե տանող տարանցիկ մայրուղին։


== Պատմություն ==
11-րդ դարում Ծամնդավը մտել է Վասպուրականի թագավոր Սենեքերիմի որդի Դավիթ Արծրունու (1025-1035) և Վանանդի թագավոր Գագիկ Աբասյանի (1065-1080) տիրույթների մեջ։ 1066-1072-ին Ծամնդավը Գրիգոր Վկայասերի կաթողիկոսանիստն էր։ 1080-ից բերդաքաղաքը հայ իշխաններից խլել են սելջուկ ամիրաները։ Վերջիններիս տիրապետության ժամանակ բերդը վերածվել էր արքունի բանտի, ուր բանտարկում էին ապստամբ ավագանուն։
Ծամնդավի գավառը եղել է հայաշատ։ Այդտեղ հիշվում են Սըվղըն գյուղի Խնձորի վանքը, Ագարակ գյուղի Սբ. Թորոս եկեղեցին, Քարաջաֆենկ գյուղի Հայոց վանքը և այլն։
Ռիբեյրա դու Ամպարու (Բաիա)

Ռիբեյրա դու Ամպարու (պորտ.՝ Ribeira do Amparo), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Րիբեյրա դու Պոմբալ գավառի կազմի մեջ։ Բնակչությունը կազմում է 13 875 մարդ՝ 2006 թվականի տվյալներով։ Գրավում է 699,342 կմ2 տարածք։ Բնակչության խտությունը՝ 19,8 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 21.732.207,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.564,82 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,549 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Տելլուս

Տելլուս կամ Տելլուրա (լատ.՝ Tellus) , հողի հին իտալյան աստվածություն (Մայր Հող, Տերրա Մատեր), երբեմն՝ երկրաշարժների աստվածություն։ Հնագույն շրջանում գոյություն է ունեցել համապատասխան արական Տելլումոն աստվածության պաշտամունք։ Տելլուսը նույնացվում էր Գեայի հետ, համարվում էր կայանքի և մահվան աստվածություն (հողն ընդունում է մեռյալներին)։ Իբրև պտղաբերության աստվածություն և ամուսնության հովանավոր Տելլուսը մերձենում է Ցերերային։


== Ծանոթագրություններ ==
Գեղաղբյուր (այլ կիրառումներ)

Գեղաղբյուր, կարող է վերաբերել՝

Գեղաղբյուր - աղբյուր Արևմտյան Հայաստանում, Բիթլիսի նահանգի Մուշի գավառի Շենիկ գյուղում
Գեղաղբյուր - գետակ Սյունիքի մարզում, Քաշունի գետի օժանդակը
Լեեռիմեցա

Լեեռիմեցա (էստ․՝ Leerimetsa), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թոքավանք

Թոքավանք կամ Թոք, միջնադարյան հայկական վանքային համալիր Վրաստանի Սամցխե-Ջավախեթի մարզի Ասպինձայի մունիցիպալիտետի Թոք (თოკი) գյուղի հարավային կողմում՝ Փարվանայի աջ ձորալանջին
Կառուցվել է 11-րդ դարում։
Բաղկացած է միանավ եկեղեցուց (հյուսիսից՝ կցակառույց ավանդատուն-սրահով), փոքր-ինչ հարավ առանձին կանգնած մատուռից և օժանդակ շենքերի մնացորդներից։


== Արտաքին հղումներ ==
Թոքավանքը «Հայազգում»


== Ծանոթագրություններ ==
26-րդ հյուսիսային զուգահեռական

26-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 26°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 26° (հս.լ. 26°) կոորդինատը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 13 ժամ 46 րոպե
ձմեռվա արևադարձի ժամանակ՝ 10 ժամ 31 րոպե


=== Սահմաններ ===


== Տես նաև ==
27-րդ հյուսիսային զուգահեռական
25-րդ հյուսիսային զուգահեռական


== Ծանոթագրություններ ==
Մանց (այլ կիրառումներ)

Մանց, կարող է վերաբերել՝

Մանց (Դերջանի գավառ) - գյուղ Արևմտյան Հայաստանում, Էրզրումի վիլայեթի Դերջանի գավառակում
Մանց (Սպերի գավառ) - գյուղ Արևմտյան Հայաստանում, Էրզրումի վիլայեթի Սպերի գավառակում
Օրթենբուրգ (Բավարիա)

Օրթենբուրգ (գերմ.՝ Ortenburg), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 7064 մարդ (դեկտեմբերի 31, 2010 թվական)։ Զբաղեցնում է 60,73 կմ² տարածք։ Պաշտոնական կոդ՝ 09 2 75 138։
Մինչև 19-րդ դարի սկիզբը Օրթենբուրգը եղել է Սրբազան Հռոմեական կայսրության փոքր նահանգներից մեկի՝ համանուն կոմսության մայրաքաղաքը։ Պահպանվել է ամրոցը, որը ծառայել է որպես տեղական կառավարիչների նստավայր։
Օրթենբուրգ համայնքի բնակչությունը 2015 թվականի դեկտեմբերի 31-ի տվյալներով կազմում է 7090 մարդ։


== Ծանոթագրություններ ==


== Արտաքին հղումներ ==
Պաշտոնական կայք
Մ.թ.ա. 512


== Դեպքեր ==


== Ծնունդներ ==


== Մահեր ==
Գայլ (գետ, Վանա լճի ավազան)

Անվան այլ կիրառումների համար տե՛ս՝ Գայլ (այլ կիրառումներ)Գայլ, գետ Վանա լճի ավազանում։ Սկիզբ է առնում Վարագա լեռան լանջից և լճի մեջ է թափվում Վան քաղաքի մոտ։ Ըստ ավանդության առաջներում այս գետի ջրով ծածկված է եղել Վան քաղաքի շրջակայքը՝ լճից սկսած մինչև Վարագա լեռը։


== Ծանոթագրություններ ==
Մասրենի վահանակիր

Մասրենի վահանակիր (լատ.՝ Rosa corymbifera Borkh), վարդազգիների ընտանիքի, մասրենի ցեղի բույս։


== Նկարագրություն ==
Բարձր, տերևաթափ թուփ է 2-3 մ բարձրությամբ։ Տերևիկները մազմզուկապատ են (երբեմն միայն ներքևից, ջղերի երկարությամբ), 5-7 հատ, խոշոր, ձվաձև, փետրաատամնաեզր, հազվադեպ կրկնակի ատամնաեզր, սակավաթիվ գեղձիկներով։ Փշերը միատիպ են, կեռիկաձև ծռված։ Ծաղիկներն ունեն երկար կոթուններ, սպիտակ են կամ սպիտակ վարդագույն։ Հիպանթիումը հարթ է, մերկ կամ թեթևակի գեղձապատ ոտիկով։ Բաժակաթերթիկները դեպի ցած են թեքված, փետրաձև են, երբեմն համարյա քնարաձև, մնում են պտղի վրա։


== Տարածվածություն ==
Տարածված է Կովկասում, նախկին ԽՍՀՄ-ի եվրոպական մասում, Միջին Ասիայում, Արևելյան Եվրոպայում, Հյուսիսային Աֆրիկայում, Առաջավոր Ասիայում։ Հայաստանում հանդիպում է Իջևանի, Շամշադինի, Նոյեմբերյանի շրջաններում, Արարատյան դաշտում,
Վայքում, Ջանգեզուրում, Մեղրիում, Սևանի ավազանում, որտեղ աճում է միջին և վերին լեռնային գոտիներում, թփուտներում, անտառների եզրերին, բաց, լուսավոր վայրերում, առուների եզրերին, արոտավայրերում։


== Կիրառություն ==
Արժեքավոր պատվաստակալ է։ Էկոլոգիական խումբը՝ XI: Մշակության հավանական շրջանները 1-32։


== Ծանոթագրություններ ==
Իվան Բունինի հուշարձան (Մոսկվա)

Իվան Բունինի հուշարձան (ռուս.՝ Памятник Ивану Бунину), գրող, Նոբելյան մրցանակի դափնեկիր Իվան Բունինի հուշարձանը, որը 2007 թվականին տեղադրվել է Ռուսաստանի Դաշնության մայրաքաղաք Մոսկվայում, Պովարսկայա փողոցում։


== Պատմություն ==
Իվան Բունինի հուշարձանը տեղադրելու գաղափարն առաջարկել է «Բունինի ժառանգություն» ասոցիացիան և արժանացել է մայրաքաղաքի մշակույթի դեպարտամենտի, Մոսկվայի ճարտարապետության և քաղաքաշինության կոմիտեի և Մոսկվայի մշակութային ժառանգության դեպարտամենտի հավանությանը` «հայրենական և համաշխարհային գրականության մեջ խոշոր ներդրում ունեցած Նոբելյան մրցանակակրի հիշատակի հավերժացման նպատակով»։ Հուշարձանը ստեղծել են քանդակագործ Ալեքսանդր Բուրգանովը, որը նաև Վորոնեժում Բունինի արձանի հեղինակն է, և ճարտարապետ Վիկտոր Պասենկոն։


== Նկարագրություն ==
Գրողի քանդակը պատրաստվել է բրոնզից և տեղադրվել ոչ բարձր գրանիտե պատվանդանի վրա։ Իվան Բունինը պատկերված է կանգնած` ձեռքում բռնած ծալված անձրևանոցով։ Նա հանգիստ ազնվական կեցվածքով նայում է դեպի հեռուն։
Հուշարձանի տեղադրման վայրը` Պովարսկայա փողոցի թիվ 26 տան մոտ, պատահական չի ընտրված. հենց այստեղ է ապրել Բունինը նախքան Ռուսաստանից Ֆրանսիա ընդմիշտ արտագաղթելը։ Տան ճակատին 1993 թվականի դեկտեմբերի 11-ին փակցվել է հուշատախտակ։
Հուշարձանը Մոսկվային է նվիրաբերել «Բուրգանով-կենտրոն» դասական և ժամանակակից արվեստի թանգարանը։ Հուշարձանի բացումը տեղի է ունեցել 2007 թվականի հոկտեմբերի 22-ին և հարմարեցվել է գրողի ծննդյան 137-րդ տարեդարձի օրվան։


== Ծանոթագրություններ ==


== Հղումներ ==
«Памятник Бунину в Москве»։ Памятники всего мира։ Վերցված է 2013-09-01 
«Памятник Бунину в Москве»։ Библиотека им. И. А. Бунина։ Վերցված է 2013-09-01
Կրակոց մեջքին

«Կրակոց մեջքին» (ռուս.՝ «Выстрел в спину»), խորհրային գեղարվեստական ֆիլմ, որը բեմադրել է ռեժիսոր Վլադիմիր Չեբոտարյովը  «Մոսֆիլմ» կինոստուդիայում 1979 թվականին Նիկոլայ Լեոնովի համանուն վեպի հիման վրա։ Ֆիլմի պրեմիերան տեղի է ունեցել 1980 թվականի նոյեմբերին։ 


== Սյուժե ==
Գրող Պավել Վետրովը սպանվել է թիկունքից արձակված կրակոցից։ Հարուցվել է քրեական գործ, որտեղ կասկածանքի տակ են հայտնվում նկարիչ Եվգենի Ալեքսանդրովիչ Շուտինը՝ գրողի մանկության ընկերը, և նախկին մարզիկ Օլեգ Պերովը։ Նրանցից յուրաքանչյուրը լավ գիտեր սպանված գրողին, և յուրաքանչյուրն ունի իր գաղտնիքը։ Սպանության բացահայտումը հանձնարարվել է միլիցիայի երիտասարդ կապիտան Նիկոլայ Գուրովին։


== Գլխավոր դերերում ==
Լև Պրիգունով — Նիկոլայ Իվանովիչ Գուրով, միլիցիայի կապիտան, օպերլիազոր
Միխայիլ վոլկով — Եվգենի Ալեքսանդրովիչ Շուտով, նկարիչ


== Դերերում ==
Իգոր Օխլուպին– Պավել Վլադիմիրովիչ Վետրով, գրող
Ալեքսանդր Զբրուև– Օլեգ Պերով
Լարիսա Ուդովիչենկո– Իրինա Պերովա
Վլադիմիր Սամոյլով– Կոնստանտին Տուրիլին, ոստիկանության գնդապետ
Նելլի Պշյոննայա– Իննա Պետրովնա, Շուտինի սիրուհին
Յուրի Սարանցև– Պյոտր Նիկոլաևիչ Օռլով, ոստիկանության փոխգնդապետ, ավագ օպերլիազոր
Վիկտոր Չեքմարյով– Սեմյոն Սեմյոնով, ընդհատակյա արտելական
Վլադիմիր Ֆերապոնտով– Վանին
Լյուբով Պոլիշչուկ– Ելենա Նիկոլաևնա Վանինա, ընդհատակային արտելականի կինը
Մարինա Դյուժևա — Ռիտա, Գուրովի ընկերուհին
Վսեվոլոդ Լարիոնով– ոստիկանության գեներալ-մայոր
Վլադիմիր Կենիգսոն– Նիկա Նիկիֆորով, ծեր դերասան
Լև Զոլոտուխին– Վիկտոր Իվանովիչ
Սոֆյա Պիլյավսկայա– Կլավդիա Իվանովնա, Վետրովի մորաքույրը, կոլեկցիոների այրին, Մարկ Շագալի կտավի տիրուհին
Վլադիմիր Գուլյաև– Սերգեյ Վասիլևիչ Անիկին, տաքսու վարորդ


== Նկարահանող խումբ ==
Սցենարի հեղինակ՝ Նիկոլայ Լեոնով
Բեմադրող ռեժիսոր՝ Վլադիմիր Չեբոտարյով
Բեմադրող օպերատոր՝ Յուրի Գանտման
Բեմադրող նկարիչ՝ Եվգենի Սերգանով
Կոմպոզիտոր՝ Անդրեյ Պետրով


== Տեխնիկական տվյալներ ==
Կինոստուդիա՝ «Մոսֆիլմ», Առաջին ստեղծագործական միավորում
Պատկերի ֆորմատ՝ լայնաֆորմատ
Ձայն՝ ստերեո
Գունավոր
Տեսաերիզ՝ 33-մետրանոց


== Ֆիլմի նկարահանումներ ==
Ֆիլմը նկարահանվել է Մոսկվայում՝ Մալայա Բրոննայա փողոցում, Կոտելնիչեսկայա Նաբերեժնայա փողոցում, Մոսկվայի կենդանաբանական այգու մոտ, Պետրովկայում, ինչպես նաև Մոսկվայի ևս երկու տասնյակ փողոցներում։ Սակայն ֆիլմի մեծ մասը նկարահանվել է Մոսկվայի քրեական հետախուզության կաբինետներում, որտեղ դերասաններին խորհուրդ են տվել քրեական հետախուզության մասնագետները։


== Ծանոթագրություններ ==


== Արտաքին հղումներ ==
«Выстрел в спину» — на сайте Кино СССР
«Կրակոց մեջքին»(անգլ.) ֆիլմը Internet Movie Database կայքում
Մատթեոս Այվատյան

Մատթեոս Այվատյան Մկըրի (1830, գ. Մունճուսուն, Կեսարիա - 1876, դեկտեմբերի 15, Կ. Պոլիս), հայ բանասեր, հրապարակախոս, խմբագիր։


== Կենսագրություն ==
Նախնական կրթությունն ստացել է ծննդավայրում, ապա տեղափոխվել է Պոլիս, սովորել Սահակյան վարժարանում։ Զբաղվել է ուսուցչությամբ,
միաժամանակ հրապարակախոսական հոդվածներով աշխատակցել է «Մասիս» թերթին։ 1860-ական թվականների սկզբներից հարել է Հարություն Սվաճյանի «Մեղվին»։ Անձնական գրագրություն և ծանոթություն է ունեցել Միքայել Նալբանդյանի հետ։ Պոլսից Փարիզ նյութեր է ուղարկել նրան, որոնք օգտագործվել են «Երկու տող» գրքում։ «Մեղվում» հանդես է եկել Նալբանդյանի քաղաքական հայացքների պաշտպանությամբ։ 1869 թվականին դարձել է «Մանզումեի էֆքյար» հայատառ թուրքերեն թերթի օգնական խմբագիրը։ Նույն տարում հիմնել է «Արարատ» թերթը։ Սուլթանական կառավարության դեմ այդ թերթում գրած մի հոդվածի համար ենթարկվել է գազանային ծեծի ու խոշտանգումների և, մի քանի ամիս տառապելուց հետո, մահացել է։ Առանձին գրքերով հրատարակած աշխատություններն են. «Հայ եկեղեցին և ամերիկացի քարոզիչը» (Կ. Պոլիս, 1860), «Առաջնորդ քերականության հայերեն լեզվի» (1863)։
Աշխատակցել է բազմաթիվ թերթերի, օգտագործել է Ա., Մ. Ավատ, Զգոն, Մ. Ա., Մ. Մ. Ա. ծածկանունները։


== Ծանոթագրություններ ==
Շեփոր (հանդես)

Անվան այլ կիրառումների համար տե՛ս՝ Շեփոր (այլ կիրառումներ)«Շեփոր», գրական-պատմագիտական պատկերազարդ հանդես։ Լույս է տեսել 1912—1913 թվականներին, Բուխարեստում։ Հայերեն առաջին պարբերականը Ռումինիայում։ Խմբագիր-հրատարակիչ՝ Լ․ Շահազիզյան։ Փորձել է նպասետել հայապահպանությանը, կրթական գործի կազմակերպմանը։ Ունեցել է գրականության, պատմության, ազգային, թարգմանական և տեղեկատու բաժիններ։ Հանդեսում տեղ են գտել Շահան Նաթալիի, Հ․ Իոսնլարյանի, Ա․ Տիրոյանի, Վահրամ Փափազյանի, Եղիա Տեմիրճիպաշյանի և այլոց գրական ստեղծագործությունները, Կարապետ Բասմաջյանի, Մկրտիչ Պոտուրյանի, Վահրամ Թորգոմյանի հայագիտական ուսումնասիրությունները։ Թարգմանաբար տպագրվել են ռումինացի գրողների գործերը, ինչպես նաև նմուշներ Ջորջ Բայրոնից, Ալեքսանդր Պուշկինից և այլն։
Վիբոր (այլ կիրառումներ)

Վիբոր, կարող է վերաբերել՝

Վիբոր - գետ Ռուսաստանում
Վիբոր - գյուղ Ռուսաստանի Պսկովի մարզի Նովոռժևսկի շրջանի կազմում
Դավիդ Բաբունսկի

Դավիդ Բաբունսկի (մակ․՝ Давид Бабунски, մարտի 1, 1994, Սկոպիե), մակեդոնացի կիսապաշտպան, ով հանդես է գալիս «Բարսելոնա Բ»-ում և Մակեդոնիայի ազգային հավաքականում։


== Ակումբային կարիերա ==


=== «Բարսելոնա Բ» ===
2013 թվականին Բաբունսկին պայմանագիր է կնքել «Բարսելոնա Բ»-ի հետ։


== Ազգային հավաքական ==
2013 թվականի օգոստոսի 14-ին Բաբունսկին իր դեբյուտն է նշել Մակեդոնիայի հավաքականի կազմում, մրցելով Բուլղարիայի հավաքականի դեմ։


=== Խաղերը ազգային հավաքականում ===


== Խաղային ոճ ==
Նրան մի քանի անգամ համեմատել են Անդրես Ինիեստայի հետ։


== Անձնական կյանք ==
Բաբունսկիի հայրը եղել է ֆուտբոլիստ։ Կրտսեր եղբայրը՝ Դորիանը ևս ֆուտբոլիստ է և հանդես է գալիս «Ռեալ Մադրիդի» Երիտասարդական թիմում։


== Ծանոթագրություններ ==


== Արտաքին հղումներ ==
Պրոֆիլը Soccerway կայքում
Պրոֆիլը transfermarkt.com կայքում
Մաքսիմ Գորկու անվան կինոստուդիա

«Մ. Գորկու անվան ստեղծագործական-արտադրական կինոստուդիա» բաժնետիրական ընկերությունը մանկական և երիտասարդական ֆիլմերի կենտրոնական կինոստուդիան է, որը սովետական ժամանակաշրջանում կոչվում էր «Մ. Գորկու անվան ռուսական կինոընկերություն»։ Ներկայումս էլ այն համարվում է Ռուսաստանի խոշորագույն կինոընկերություններից մեկը։


== Պատմություն ==
1915 — «Ռուս» Կինոստուդիա  1916 թվական
1924 — «Մեժրաբպոմ-Ռուս» (ռուս` «Межрабпом»)
1928 — «Մեժրաբպոմֆիլմ»
1936 — «Սոյուզդետֆիլմ».
1948 — Մ. Գորկու անվան մոսկովյան կինոստուդիա
1963 — Մ. Գորկու անվան մանկա-պատանեկան ֆիլմերի կենտրոնական կինոստուդիա
1967 — Կարմիր խաչի շքանշանակիր և Աշխատանքային փառքի շքանշանակիր Մ. Գորկու անվան մանկապատանեկան ֆիլմերի կինոստուդիա
1974 — Մ.Գորկու անվան կինոստուդիան պարգևատրվել է Հոկտեմբերյան հեղափոխության շքանշանով և հայտնի է դարձել որպես «Հոկտեմբերյան հեղափոխության կ և աշխատանքի կարմիր դրոշիշ քանշանակիր` մանկապատանեկան ֆիլմերի կինոստուդիա»։
2003 — 2003 թվականի դեկտեմբերի 4 -ին վերանվանվել է ««Մ.Գորկիու անվան մանկապատանեկան ֆիլմերի կինոստուդիա» ստեղծագործական միավորում»։Մ. Գորկու անվան կինոստուդիան համարվում է Ռուսաստանի հնագույն և խոշորագույն կինոստուդիաներից մեկը։ 2015 թվականին  կինոստուդիան նշեց իր հիմնադրման հարյուրամյակը։


=== Խաղացանկ ===


== Հասցե ==
129226, Մոսկվա, Սերգեյ Էյզենշտեյնի փողոց, տուն 8


== Արտաքին հղումներ ==
Официальный сайт киностудии им. М. Горького
[imdb company|id=0114132|company=Киностудия им. М. Горького]


== Ծանոթագրություններ ==
Ռուսիա

Ռուսիա (ռուսերեն՝ Русь), սկզբում արևելյան սլավոնների հողերի և Հին Ռուսիայի պետության պատմական անվանումը։ Հին ժամանակներից սկսած՝ Արևելյան Եվրոպայում բնակվում էին սլավոնական բազմաթիվ ցեղեր։ Նրանք դեռևս ապրում էին նախնադարյան հասարակության պայմաններում։ 6-8 դարերում արևելյան սլավոնների մոտ ձևավորվեցին ցեղային միություններ։ Դնեպր գետի միջին հոսանքի շրջանում՝ Կիևի մոտ՝ ապրում էին պոլյանները։ Հայտնի էին նաև Կրիվիչների, Դրևլյաների, Վյատիչների Սևերյանների ցեղային միությունները։ Նրանցից ամենազարգացածը պոլյաններն էին։ Վերջիններիս զբաղեցրած տարածքը անվանում էին ռուս՝ Դնեպրի վտակ Ռոս գետի անունից։ Այստեղից էլ առաջացել է Ռուսիա անվանումը։ Ցեղային միության գլուխ կանգնած էին ռազմական առաջնորդները՝ իշխանները (ռուս.՝ կնյազ)։ Նրանք ունեին իրենց զինված ջոկատները, որոնք կոչվում էին դրուժինա։ Պատերազմի դեպքում հավաքագրվում էր նաև աշխարհազոր։ Առաջին անգամ օգտագործվում է որպես պետության անվանում 911 թվականի ռուս-բյուզանդական պայմանագրի բնագրում, ավելի վաղ տեղեկությունները գործ ունեն ռուս ցեղի մասին։ Ըստ «Տարիների ժամանակների վեպ» (ռուսերեն՝ «Повесть временных лет») տարեգրության, որը գրվել է 11-12-րդ դարերում, անվանումը առաջացել է վարյագ «ռուս» ցեղից, որի զինագունդը պաշտպանության համար կանչել են 862 թվականին Մեծ Նովգորոդի սլավոնները։


== Տես նաև ==
Մեծ իշխան
Կիևյան Ռուսիա
Ռուսաստան


== Աղբյուրներ ==
Նինիգոր

Նինիգոր (վրաց.՝ ნინიგორი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 502 մարդ։


== Ծանոթագրություններ ==
Բեկորաբլուր

Բեկորաբլուր, լեռ Հայաստանի Գեղարքունիքի մարզում, Արեգունի լեռնահամակարգում, Գետիկ գետի ձախափնյակում, Ճամբարակ քաղաքի արևմտյան եզրին։ Բարձրությունը 2026 մ է։


== Ծանոթագրություններ ==
Ռեդուենիա

Ռեդուենիա (իսպ.՝ Redueña) քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Տարածքը կազմում է 12.87 կմ2, բնակչությունը՝ 278 մարդ (2010 թվականի տվյալներով)։
Զորևկա (գյուղ, Զոլոտոնոշայի շրջան)

Անվան այլ կիրառումների համար տե՛ս՝ ԶորևկաԶորևկա (ուկրաիներեն՝ Зорівка), գյուղ Ուկրաինայի Չերկասիի մարզի Զոլոտոնոշայի շրջանում։
Չճշտված տվյալներով Զորևկա գյուղում բնակվում էր 851 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դումելի Բենի

Դումելի Բենի (ֆր.՝ Doumely-Bégny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 96 մարդ, բնակչության խտությունը` 12.31 մարդ/կմ²։ Բնակավայրը զբաղեցնում է 7.8 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 34 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 61 աշխատունակ (15-64 տարեկան) բնակիչ, որոնցից ակտիվ էին 33-ը, իսկ ոչ ակտիվները` 28։ Ակտիվության ցուցանիշը կազմում է 54,1 %։ 33 աշխատունակ մարդկանցից աշխատել է 29 անձ (18 տղամարդ և 11 կին)։ Գործազուրկ են եղել 4 անձ (1 տղամարդ և 3 կին)։ 28 անաշխատունակներից 2-ը եղել են աշակերտներ կամ ուսանողներ, 14-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լվովսկոե (այլ կիրառումներ)

Լվովսկոե, կարող է վերաբերել՝

Լվովսկոե - գյուղ Ուկրաինայի Պոլտավայի մարզի Կառլովկայի շրջանում
Լվովսկոե - գյուղ Ռուսաստանի Դաշնության Կրասնոդարի երկրամասի Սևերսկայայի շրջանի կազմում
Լոգան (ֆիլմ)

«Լոգան» (անգլ.՝ Logan), ֆանտաստիկ մարտաֆիլմ, որը հիմնված է Marvel ընկերության կոմիքսային կերպարի վրա և «Իքս Մարդիկ» ֆիլմաշարի մաս է կազմում։ Սա Կուղխի մասին պատմող երրորդ ֆիլմն է։ Ֆիլմը հիմնված է «Ծերունի Լոգանը» և «Կուղխի մահը» կոմիքսների շարքի վրա։ Ֆիլմի պրեմիերան Հայաստանում կայացել է 2017 թվականի մարտի 2-ին։


== Սյուժե ==
Ոչ հեռավոր ապագայում կյանքից հոգնած Լոգանը խնամում է հիվանդ Պրոֆեսոր Իքսին, ով թաքնվում է մեքսիկական սահմանի մոտ։ Սակայն Լոգանը այլևս չի կարողանում թաքցնել իր անցյալը, երբ հանդիպում է երիտասարդ մուտանտի, ում հետապնդում են չար ուժեր։


== Դերերում ==


== Ստեղծում ==
2013 թ. նոյեմբերին, «Կուղխ» ֆիլմի պրեմիերայից մի քանի ամիս անց 20th Century Fox ընկերությունը բանակցություններ է սկսել ռեժիսոր Ջեմս Մենգոլդի հետ, որ նա զբաղեցնի ռեժիսորական աթողը Կուղխի մասին պատմող երրորդ ֆիլմում. Մենգոլդը համաձայնվեց և հատարարեց, որ ֆիլմի վրա աշխատանքները կսկսվեն «Իքս Մարդիկ։ Ապոկալիպսիս»։ ֆիլմի նկարահանումներից հետո։ Մայքլ Գրինը և Դևիդ Քելին նշանակվել էին ֆիլմի սցենարիստ։ Նաև հաստատվել էր, որ ֆիլմում կհայտնվի Պրոֆեսոր Իքսը, որի դերը կկատարի Պատրիկ Ստյուարտ։
2015 թ մարտի 28 -ին իր Instragram-ի էջում Հյու Ջեքմանը ակնարկել էր, որ ֆիլմը հիմնված է լինելու «Ծերունի Լոգանը» կոմիքների շարքի վրա։
2016-ի ապրիլին Բոյդ Հոլբրուքը ստացավ վարձկան Դոնալդ Փիրսի դերը։ Ֆիլմում նաև դեր ստացան Սթիվեն Մերչանտը, Էրիկ Լա Սալը և Էլիզ Նիլը։
Ավելի ուշ Սայմոն Քինբերգը հաստատում է, որ ֆիլմի իրադարձությունները տեղի են ունենում ապագայում։


=== Նկարահանումներ ===
2015 թվականի մարտին երկրպագուներից մեկը twitter-ում հարց է տվել Ջեյմս Մենգոլդին, որում նա հարցրեց նկարահանումների մեկնարկի ամսաթիվը։ Մենգոլդը հայտնց, որ նկարահանումները կսկսվեն 2016 թ սկզբին։ 2016-ի փետրվարին ասվել է, որ նկարահանումները նախատեսված են ապրիլի 25-ին։ Մայիսի 9-ին Քինբերգը հաստատել է, որ ֆիլմի նկարահանումներն արդեն սկսվել են։ Օգոստոսի 20-ին նկարահանումները ավարտի մոտեցան։ Հոկտեմբերի 5-ին ներկայացվեց առաջին պաստառը և հայտարարվել էր Կալիբան մուտանտի վերադարձը, ում կմարմնավորի Սթիվեն Մերչանտը։


== Մարքեթինգ ==
2016 թ հոկտեմբերի 20-ին լույս տեսավ առաջին թրեյլերը։
2017 թ հունվարի 19-ին լույս տեսավ վերջնական թրեյլերը։


== Քննադատություն ==
Ֆիլմը ստագավ կինոքննադատների կողմից բարձր գնահատական։ Դրամատիկ թեժացումը և տրագեդիան նշում է «Իգրոմանիա» ամսագիրը, Film.ru կայքը. Ալեքսեյ Լիտովչենկոն «Ռուսական թերթ»ից ոչ մմի նոր բան չտեսավ և չգնահատեց կոմիքսից լուրջ կինո նկարահանելու փորձը։


== Ծանոթագրություններ ==
Աստերոիդների ցանկ (149401-149500)

Աստերոիդների ցանկ (149301-149400)  • Աստերոիդների ցանկ  • Աստերոիդների ցանկ (149501-149600)
 Աստերոիդների ցանկ (149301-149400)  • Աստերոիդների ցանկ  • Աստերոիդների ցանկ (149501-149600)